Harová

Harová () je sedlo v hlavnom hrebeni Stolických vrchov.

 Poloha 
Sedlo sa nachádza v severnej, najvyššej časti pohoria, v geomorfologickom podcelku Stolica. Oddeľuje dominantnú Stolicu () na severovýchode a juhozápadne ležiacu Lehotskú hoľu (), oba vrchy situované v hlavnom hrebeni.Stolické vrchy. Turistická mapa. 1 : 50 000. Harmanec: VKÚ, a. s. Leží na rozhraní Banskobystrického a Košického kraja, okresov Revúca a Rožňava a zasahuje na katastrálne územie obce Muránska Zdychava a Čierna Lehota. Juhovýchodnú časť odvodňuje Lehotský potok do riečky Štítnik, severozápadnú Zdychava do Muráňa, obe v povodí Slanej. Sedlo je súčasťou chráneného areálu Stolica.

 Opis 
Sedlo a jeho okolie pokrýva súvislý lesný porast. Je tu významná križovatka značených turistických trás, keďže sedlom prechádza Rudná magistrála a Chodník Pavla Jozefa Šafárika.

 Prístup 
 po  modro značenej trase:
 od juhu z Čiernej Lehoty cez Faltenovo sedlo
 od severu zo Slanského sedla cez Stolicu
 po  červenej značke (Rudná magistrála) zo sedla Javorinka
 po  zelenej značke (Chodník Pavla Jozefa Šafárika):
 od juhu z Kohúta () cez Faltenov vrch
 od východu z Brdárky cez Stolicu

 Referencie 

 Externé odkazy 
 Poloha na turistickej mape

Kategória:Sedlá v Stolických vrchoch
Kategória:Muránska Zdychava
Kategória:Čierna Lehota (okres Rožňava)